Rozsudok Okresného súdu Vranov nad Topľou sp. zn. 12T/14/2025 z 14. 4. 2025
Rozsudok Okresného súdu Vranov nad Topľou z 14. apríla 2025, sp. zn. 12T/14/2025, ECLI:SK:OSVT:2025:8825010079.4
Súd: Okresný súd Vranov nad Topľou
Spisová značka: 12T/14/2025
ECLI: ECLI:SK:OSVT:2025:8825010079.4
Dátum vydania: 14. 4. 2025
Forma: Rozsudok
Oblasť práva: Trestné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 12T/14/2025 8825010079 14. 04. 2025 JUDr. Andrea Havírová ECLI:SK:OSVT:2025:8825010079.4
ROZSUDOK V MENE SLOVENSKEJ REPUBLIKY Okresný súd Vranov nad Topľou, samosudkyňou JUDr. Andreou Havírovou, na hlavnom pojednávaní dňa 14. apríla 2025, vo Vranove nad Topľou, takto rozhodol: Obžalovaný: A. B., nar. XX. XX. XXXX vo C. D. E., trvale bytom F. X. G. H. XX/XX, C. D. E., tohto času ÚVV Košice, Floriánska č. 18, Košice, sa uznáva za vinného, že dňa 09. 12. 2024, v čase okolo 14:00 hod., prišiel domov, do bytu na adresu trvalého bydliska, zjavne pod vplyvom alkoholu a v ruke mal fľašu alkoholu, následne po výzvach matky I. B., ktorá ho vyzývala, aby fľašu vrátil alebo vyhodil, ju slovne napadol a to slovami „ty kurva, ty piča, viem ktorá noha ťa bolí a zbijem ťa,“ následkom čoho matka I. B. sa svojho syna A. B. zľakla a chcela z bytu odísť, pričom jej syn A. zobral jej osobné veci, sotil ju na posteľ, kde ju prisadol a zovretou päsťou pravej ruky ju chcel udrieť do oblasti tváre, pričom od útoku upustil a tak jej povedal slová „bojíš sa, ak ti teraz päsťou prijebem tak nikto to nezistí a poviem, že si spadla“ a gestom pravej ruky, ktorou si prešiel po svojom krku a vyhrážal sa jej ublížením na zdraví a smrťou jeho kamarátmi, ktorých zavolá a oni už budú vedieť, čo majú s ňou robiť, následne ju pustil a ona vyšla z bytu na chodbu k susedovi, od ktorého zavolala na políciu, kde obžalovaný v tom momente prišiel k dverám a začal búchať dverami a poškodil na nich uzamykací mechanizmus (jazyk zámku), čím sa dvere stali neuzamykateľnými, pričom následne A. B. druhýkrát gestom pravej ruky ukazoval matke, že ju podreže aj za prítomnosti privolanej hliadky polície, čím u svojej matky I. B. vzbudil dôvodnú obavu o jej život a zdravie, teda inému sa vyhrážal smrťou, ťažkou ujmou na zdraví takým spôsobom, že to mohlo vzbudiť dôvodnú obavu a taký čin spáchal na chránenej osobe, a to na blízkej osobe, čím spáchal prečin nebezpečné vyhrážanie podľa § 360 ods. 1, ods. 2, písm. b) Trestného zákona s poukazom na § 139 ods. 1 písm. c) Trestného zákona. Za to mu súd ukladá: Podľa ustanovenia § 360 ods. 2 Trestného zákona, v nadväznosti za použitia § 38 ods. 2 Trestného zákona, pri zistení dvoch poľahčujúcich okolností podľa § 36 písm. j), písm. l) Trestného zákona
a neexistencii priťažujúcich okolností podľa § 37 Trestného zákona, trest odňatia slobody v trvaní 7 (siedmich) mesiacov. Podľa ustanovenia § 51 ods. 1 Trestného zákona, v spojení s § 49 ods. 1 písm. a) Trestného zákona, výkon trestu odňatia slobody podmienečne odkladá s probačným dohľadom. Podľa ustanovenia § 51 ods. 2 Trestného zákona určuje skúšobnú dobu podmienečného odsúdenia s probačným dohľadom v trvaní 2 (dvoch) rokov a 3 (troch) mesiacov. Podľa ustanovenia § 51 ods. 2 Trestného zákona, v spojení s § 51 ods. 3 písm. b) Trestného zákona, obmedzenie spočívajúce v zákaze požívania alkoholických nápojov a iných návykových látok a v spojení s § 51 ods. 4 písm. j) Trestného zákona povinnosť spočívajúcu v príkaze podrobiť sa v skúšobnej dobe psychoterapii, alebo zúčastniť sa na psychologickom poradenstve. Podľa ustanovenia § 73 ods. 2 písm. c) Trestného zákona, v nadväznosti na ustanovenie § 74 ods. 1 veta druhá Trestného zákona, ochranné protialkoholické liečenie ústavnou formou. odôvodnenie: Rozsudok neobsahuje odôvodnenie, pretože prokurátor, obhajca a obžalovaný sa vzdali práva odvolania (§ 172 ods. 2 Trestného poriadku). Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Súdom prijaté vyhlásenie obžalovaného, že je vinný, alebo že nepopiera spáchanie skutku uvedeného v obžalobe, je neodvolateľné a v tomto rozsahu nenapadnuteľné odvolaním ani dovolaním, okrem dovolania podľa § 371 ods. 1 písm. c) Trestného poriadku. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny, alebo že chýba. Po vyhlásení rozsudku sa môže oprávnená osoba odvolania výslovne vzdať.

